Да акцыі мы падрыхтаваліся загадзя. Былі закуплены чатыры камплекты пластыкавай мэблі (парасон, стол, крэслы) — па два на кожную з вышэйназваных бібліятэк. Летнія чытальні працуюць два разы на тыдзень: у сераду і чацвер з 13.00 да 16.00. У чэрвені мы працавалі і па суботах, калі на гарадской плошчы ладзіліся святы для дзяцей. Прапаноўваем чытачам у асноўным газеты ды часопісы. Для дзетак закупілі настольныя гульні. За месяц ужо займелі пастаянных наведвальнікаў. Асаблівы інтарэс выклікаюць кнігі па краязнаўстве: людзі любяць разглядаць карты, схемы старажытнага Навагрудка і замка, нават спрачаюцца паміж сабою…